2015թ. սեպտեմբերի 16-ին տրված հարցազրույցում նկարագրված պատճառահետևանքային կապերում, թերևս, աչքի է զարնում այն, որ դեսպան Միլսը կոռուպցիան արտաքին ուժերի համար համարում է Հայաստանի «զարգացումը վերահսկելու» և «տնտեսական աճը խոչընդոտելու, սահմանափակելու» միջոց, և այդ պնդումը սերտորեն կապ ունի նրա՝ նոյեմբերի 10-ի «բիզնեսի ոլորտում մրցակցությունն արդարացի չլինելու», «օբյեկտիվ կոմերցիոն չափանիշների վրա չհենվելու» մասին հայտարարությունների հետ: Եթե այդ ամենը դիտարկենք 2015թ. ամռանը Հայաստանի Էլեկտրական ցանցեր (ՀԷՑ) ընկերությունում բացահայտված կոռուպցիոն մերկացումների համատեքստում, որի մասին անգամ ցնցող վկայություններ էին տալիս ՀՀ իշխանությունները, ապա պարզ է դառնում, թե ինչին և ում էր ուղղված ԱՄՆ դեսպանի ակնարկը: